แนวโน้มหุ้นเช้าแกว่งตัว-ระหว่างวันผันผวน
นักวิเคราะห์คาดตลาดหุ้นไทยเช้านี้แกว่งตัว ระหว่างวันอยู่ในแดนบวกและลบสลับกันไป ทิศทางเดียวกับภูมิภาค เนื่องจากยังรอปัจจัยใหม่
5 ก.ค. 2555

นักวิเคราะห์คาดตลาดหุ้นไทยเช้านี้แกว่งตัว ระหว่างวันอยู่ในแดนบวกและลบสลับกันไป ทิศทางเดียวกับภูมิภาค เนื่องจากยังรอปัจจัยใหม่
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้คาดว่าจะแกว่งตัวปรับฐานออกด้านข้าง ระหว่างวันอยู่ในแดนบวกและลบสลับกันไป เนื่องจากยังไม่มีปัจจัยใหม่เข้ามากระตุ้น และนักลงทุนยังรอติดตามผลประชุมธนาคารกลางยุโรป (ECB) คืนนี้ มีการคาดการณ์อย่างกว้างขวางว่าจะมีการปรับลดอัตราดอกเบี้ยลง 0.25% แต่หากยังไม่มีมาตรการใดเพิ่มเติม คาดว่าจะมีลักษณะการขาย sell on fact สำหรับตลาดภูมิภาค ปรับตัวทั้งแดนบวกและลบ 
พร้อมให้แนวรับ 1,190 จุด และแนวต้าน 1,200 จุด โดยยังมองเป้าหมาย set ระยะสั้นคือ 1,200-1,220 จุด